
78.   AARGANG 


RIGDOM. 

(Præs.  Heber  J.  Grant  i  »The  Contributor«.  12.  Aarg.,  Side  467.) 

Webster  definerer  Rigdom  som  »overflødig  Besiddelse« 
(»abundant  possession«;  oversat  Ph.  J.).  Det  vil  være  vanske- 
ligt at  finde  en  betænksom  og  stræbsom  Mand,  der  ikke  ærligt 
vilde  indrømme,  at  Størstedelen  af  Menneskeheden  for  nær- 
værende Tid  er  optaget  af  et  vildt  Stormløb  mod  »overflødig 
Besiddelse«.  Jeg  føler  mig  sikker  ved  at  sige,  at  Hoved- 
Springfjederen  til  Handling  af  mange  er  at  sikre  sig  verdslig 
Rigdom. 

Jeg  fordømmer  ikke  dem,  der  er  optaget  af  den  finansielle 
Kamp  for  Livet  paa  Grund  af  den  Energi,  de  udviser.  Tvært- 
imod. Hvis  der  er  én  Ting  fremfor  en  anden,  at  jeg.  vil  ind- 
prente paa  Sindet  af  Samfundets  unge  Mænd,  er  det,  at  hvad 
de  end  forsøger  sig  paa  at  udføre,  at  de  vil  sætte  al  deres  Be- 
stræbelse, Energi  og  Evner  ind  paa  det  og  beslutte  sig  til,  at 
det  skal  lykkes.  Jeg  tror,  dier  er  flere  Fejlslag  i  Livet  paa 
Grund  af  Mangel  paa  en  bestemt  Villiekraft  til,  at  det  skal 
lykkes,  end  paa  Grund  af  Mangel  paa  Evner. 


82 


Hvis  vi  fandt  i  det  vilde  Stormlob  efter  Rigdom,  som  ses 
paa  alle  Sider,  at  dem,  der  er  heldige,  nærede  et  Ønske 
om  at  gavne  Menneskeheden  som  et  Hele,  og  at  Mennesket 
voksede  i  gode  Gerninger,  naar  de  voksede  i  Rigdom,  vilde 
der  være  lidlen  eller  ingen  Grund  til  at  reflektere  over  de  nu- 
værende Tilstande,  eller  at  ønske  andre  finansielle  Vilkaar 
end  de  eksisterende.  Der  er  nogle,  som  bibeholder  Menneske- 
hjertets finere  F'olelser  og  en  stærk  Sympati  for  deres  Med- 
menneskers Velfærd,  efter  at  de  er  komne  i  Besiddelse  af 
overflødige  Rigdomme.  Derfor  er  det  en  Kilde  til  dyb  Til- 
fredshed at  vide,  at,  medens  som  Regel  Rigdom  forhærder  et 
Menneskes  Sjæl,  er  der  en  Del  Undtagelser.  Det  er  ligesaa  for- 
friskende til  Menneskets  Hjerte  at  bemærke  disse  Undtagel- 
ser, som  er  Regnen  fra  Himlen  paa  den  tørre  Jord  efter  Maa- 
neder  af  Tørke  og  de  brændende  Straaler  fra  Sommersolen. 

En  Gang  imellem  ser  og  horer  vi  om  dem,  der  besidder 
uhyre  Rigdomme,  at  de  syntes  at  fole,  at  det  er  lagt  i  deres 
Hænder  som  et  Bevis  paa  Tillid  fra  Giveren  af  alt  Godt,  og  de 
virker  derefter  og  bringer  derved  Lykke  og  Glæde  til  Tusinder 
af  Hjem  og  Hjerter.  Disse  lysende  Eksempler  skulde  alle 
Sidste  Dagles  Hellige  efterligne  i  Tilfælde  af,  at  de  kom  i 
Besiddelse  af  Rigdomme.  Disse  lyse  Undtagelseer  faar  os  til 
at  bevare  Troen  paa  vore  Medmennesker.  Alt,  der  hjælper  til 
at  forøge  vor  Tillid  til  Menneskeheden,  er  godt.  Det  er  i  et- 
hvert Menneskes  Magt  at  opbygge  eller  nedbryde  sit  Liv. 
Vi  er  Skaberen  af  vor  egen  Karakter.  Jeg  raader  enhver 
Sidste  Dages  Hellig  til  at  søge  Ophavet,  der  gav  dem  Liv, 
med  al  den  Oprigtighed,  de  kan,  at  han  velsigner  dem  med 
Visdom,  førend  han  velsigner  dem  med  Verdens  Rigdom, 
saa  de  kan  bruge  den  paa  en  passende  Maade. 

Der  er  intet,  hvor  et  Medlem  af  Kristi  Kirke  behover  Him- 
lens Hjælp  mere  end  ved  Brugen  af  deres  Finanser.  Mange 
Mennesker  har  gjort  deres  Tro  til  et  Skibsvrag  og  vendt  sig 
bort  fra  Evangeliet  paa  Grund  af  Rigdom.  Det  syntes  at  være 
en  meget  vanskelig  Ting  for  et  Menneske,  der  har  samlet 
megen  Rigdom,  at  betale  en  ærlig  Tiende;  men  det  er  ikke 

saa  vanskeligt  for  den  troende  Mand,  der  arbejder  for  en  lille 
Løn,  at  give  en  Tiendedel  deraf  til  Herren.  »Enkens  Skærv« 
er  en  god  Illustration  paa  Gaver  givet  af  den  rige  og  fattige. 
En  af  vore  Kredslærere  kom  til  et  Hjem,  hvor  han  bad  om 
Hjadp  til  et  eller  andet  Formaal,  og  denne  Broder  var  over- 
strømmende i  sine  Udtalelser  om  Villighed  til  at  hjælpe,  men 
saa  sig  ude  af  Stand  til  at  gøre  det.  Nogle  Aar  senere  kom 
den  samme  Kredslærer  til  den  samme  Mand,  der  i  Mellem- 
tiden var  bleven  ret  velhavende;  men  da  han  blev  spurgt  om 
at  hjælpe  til  et  værdigt  Formaal,  afslog  han.  Deres  tidligere 
Samtale  blev  derpaa  opfrisket,  men  han  svarede:  »Ja,  den 
Gang  havde  jeg  Sindelaget,  men  manglede  Evnen;  nu,  da  jeg 
har  Evnen,  mangler  jeg  Sindelaget.« 

Nogle  af  Kirkens  Medlemmer  siger,  at  de  ikke  tror,  Herren 
har  noget  at  gore  med  finansielle  Ting.  De  tror,  at  han  leder 
os  i  vore  aandelige  Affærer,  men  ikke  paa  Forretningsmande. 
Dette  er  lige  saa  urimeligt,  som  at  Herren  vil  velsigne  os  for 
en  lille  Del  af  vort  Arbejde  og  ikke  i  de  Affærer  i  vort  Liv, 
der  optager  den  storste  Del  af  vor  Tid.  De  ordinære  Forret- 
ningsaffærer  i  Livet  optager  det  meste  af  vor  Tid.  Det  er 
meget  vigtigt,  at  vi  som  Medlemmer  af  Kristi  Kirke  bliver 
ledet  af  den  Almægtige  i  vore  Forretninger  saa  vel  som  vore 
aandelige  Ting,  fordi  mange  Mennesker  gor  deres  Tro  til  et 
Skibsvrag  og  taber  Evangeliets  Vidnesbyrd  for  Penges  Skyld. 
Husk  Historien  om  den  rige  unge  Mand,  der  havde  holdt  alle 
Budene  fra  sin  Ungdom,  men  som,  da  Frelseren  fortalte  ham 
at  gaa  og  sælge  alt,  han  havde,  og  give  til  de  Fattige,  gik  sørg- 
modig bort,  fordi  han  havde  megen  Rigdom. 

Sog  oprigtigt  efter  Visdom  fremfor  alle  andre  Velsignelser. 
Vi  er  bleven  fortalt:  »Samler  eder  ikke  Skatte  paa  Jorden, 
hvor  Møl  og  Rust  fortære,  og  hvor  Tyve  bryde  ind  og  stjæle; 
men  samler  eder  Skatte  i  Himmelen,  hvor  hverken  Møl  eller 
Rust  fortærer,  og  hvor  Tyve  ikke  bryde  ind  og  stjæle.  Thi 
hvor  din  Skat  er,  der  vil  ogsaa  dit  Hjerte  være.«  Ingen  for- 
nuftig Mand,  ung  eller  gammel,  der  tror,  at  disse  Ord  er  in- 
spireret, kan  tro,  at  vi  ikke  skulde  ledes  af  Herren  i  alle  Ting, 

baadje  a  åndelige  og  verdslige.  Denne  Paamindelse  er  en  Ad- 
varsel til  os  om  ikke  at  hænge  vore  Hjerter  i  denne  Verdens 
Ting.  Vor  Herre  var  født  i  en  Stald,  og,  saa  vidt  som  vore 
Oplysninger  rækker,  levede  et  Liv  i  Fattigdom,  og  der  er 
ingen  Tvivl  om,  at  han  var  set  ned  paa  af  de  mange  vel- 
havende Folk  paa  hans  Tid.  Der  er  mange  fattige  og  ydmyge 
Sidste  Dages  Hellige,  som  ikke  regnes  for  meget  i  Dag,  men 
som  vil  staa  meget  højt  hos  Herren  paa  den  store  Dommedag. 

Pope  siger  i  sit  Argument  for  at  bevise  den  himmelske  Lovs 
Retfærdighed,  at  de  fattige  er  hensat  i  Haab,  og  de  rige  i 
Frygt.  Den  første  Stilling  er  sikkert  den  lykkeligste  af  de  lo. 
Hvis  vi,  naar  vi  vokser  i  Velstand,  kan  afse  lidt  mere  Tid  til 
at  udføre  vore  Pligter  i  Kirken  og  have  et  bedre  Sindelag  til 
at  tjene  Herren,  vil  der  intet  være  at  frygte  for  nogen  af  os 
for  at  blive  meget  rige.  Jeg  er  sikker  paa,  at  Herren  er  lige  saa 
villig  til  at  velsigne  os  rigeligt  med  denne  Verdens  Rigdom, 
som  han  har  været  med  Kundskab  om  Livets  og  Frelsens 
Plan.  Den  største  af  alle  Guds  Gaver  til  Mennesket  er  »evigt 
Liv«,  og  vi  Sidste  Dages  Hellige  har  erholdt  en  Kundskab, 
der  vil  give  os  denne  store  Velsignelse,  hvis  vi  er  nidkære. 
Ingen  vil  opnaa  denne  Verdens  Rigdom  uden  Arbejde.  »Søger 
først  Guds  Rige  og  hans  Retfærdighed,  saa  skulle  alle  disse 
Ting  gives  eder  i  Tilgift,«  er  en  Befaling,  vi  maa  lære  at  ad- 
lyde. Enhver  Sidste  Dages  Hellig  skulde  søge  med  hele  sit 
Hjerte  efter  evig  Rigdom.  Vi  er  fortalt  i  Pagtens  Bog,  at  vi 
kan  tage  med  os  al  den  Kundskab,  vi  erholder  her;  men  ikke 
én  Skilling  af  vor  jordiske  Rigdom  vil  opstaa  med  os  i  Op- 
standelsen. Jeg  kunde  ønske,  at  ethvert  Menneske  kunde  lære, 
at  Rigdom  er  ikke  godt,  undtagen  Visdom  gaar  med  det, 
Ønsket  om  at  besidde  Velstand  leder  til  mange  af  de  For- 
brydelser, vi  lider  under.  Det  er  en  vanskelig  Opgave  for  et 
Menneske  med  en  overdreven  Appetit  for  Velstand  at  vare 
absolut  ærlig  i  sine  Handlinger. 

Raaddenskab  i  Moral  saa  vel  som  Formaal  gaar  Haand  i 
Haand  med  Rigdom.  Medens  de  rige  forøger  deres  Velstand, 

bruger  deres  Børn,  der  pludselig  kommer  i  Besiddelse  af  ufor- 
tjent Rigdom,  denne  Velstand  uden  at  paaskønne  den  for  at 
tilfredsstille  deres  Lidenskaber,  enten  disse  er  gode  eller  daar- 
lige.  I  Modgangens  og  Nødens  Tid  udvikles  Mænd  og  Na- 
tioner. 

Vi  er  i  Gæld  til  Gud  for  enhver  Velsignelse,  vi  nyder.  Jeg 
vilde  ønske,  at  alle  kunde  have  et  Hjem  og  de  Ting,  der  giver  os 
Bekvemmelighed  og  Lykke  i  Livet,  fordi  jeg  føler,  at  hvis  det 
var  Tilfældet,  vilde  vi  gaa  fremad  i  Visdom,  ellers  vilde  Her- 
ren ikke  velsigne  os  i  den  Retning.  Fattigdom  med  Herrens 
Velsignelse  er  bedre  end  Rigdom  uden  hans  Velsignelse. 
Evangeliets  Vidnesbyrd  gør,  at  vi  med  Glæde  opofrer,  hvad 
som  helst  der  forlanges  af  os  for  dets  Skyld.  Naar  et  Menneske 
erholder  Kundskab  om  Evangeliet,  er  det  villigt  til  at  forlade 
Hjem  og  Gods,  hvis  nødvendigt,  og  de  føler,  at  de  er  mere 
rigelig  velsignet  af  Herren  end  dem,  der  ikke  har  faaet  et 
Vidnesbyrd,  men  er  tilladt  at  beholde  deres  Midler. 

De  Hellige  er  bleven  lovet,  at  de  vil  endnu  blive  et  vel- 
staaende  Folk;  men  jeg  tror  ikke,  den  Tid  vil  komme,  und- 
tagen vi  erholder  mere  Kundskab,  end  vi  paa  nærværende 
Tidspunkt  har.  Vi  kan  komme  i  Besiddelse  af  Rigdom  uden 
at  hænge  vore  Hjerter  ved  den. 

Evigvarende  Rigdom  skulde  være  vort  Maal.  Hvis  vi  opnaar 
det,  vil  vi  aldrig  have  Aarsag  til  at  klage,  omendskønt  vi  ikke 
opnaar  »overflødig  Besiddelse«  i  dette  Liv. 


Den  Mand,  der  opnaar  Sukces  i  Livet,  maa  betale  Prisen  for 
Sukces.  Han  maa  spare,  hvor  han  kunde  ønske  at  give  ud. 
Han  maa  arbejde,  naar  han  kunde  ønske  at  sove.  Han  maa 
tage  Puffet,  naar  han  er  fristet  til  at  puffe  igen.  Han  maa 
være  taalmodig,  naar  hans  Natur  er  utaalmodig.  Han  maa 
bruge  hele  sin  Kraft  til  at  være  rimelig,  naar  han  ønsker  at 
være  urimelig.  ))The  vigilante«. 

HVORFOR  VÆRE  EN   SIDSTE  DAGES 

HELLIG. 

(//.  /.  i  oLiahonacc.) 

Det  Sporgsmaal  relles  til  Tider  Medlemmerne  af  vor  Kirke: 
»Hvad  har  du  vundet  ved  at  slutte  dig  til  de  Sidste  Dages 
Hellige?  Kunde  du  ikke  lige  saa  godt  have  forblevet  i  din 
egen  Kirke  og  saaledes  have  undgaaet  de  Brydninger  og  den 
Upopularitet,  som  du  har  modt  ved  at  slutte  dig  til  en  Kirke, 
der  tales  saa  meget  imod?« 

Dette  Spørgsmaal  er  meget  rimeligt,  og  det  er  nemt  al  give 
et  meget  bestemt  Svar  paa  det.  Det  er  dog  ikke  muligt  at  frem- 
hæve alle  Fordelene  ved  at  være  Medlem  af  Jesu  Kristi  Kirke 
af  Sidste  Dages  Hellige;  thi  det  vilde  tage  Evigheder  at  gore 
diet;  men  nogle  af  de  umiddelbare  Fordele  kan  nævnes  i 
Korthed. 

Denne  Kirke,  der  er  akkurat,  hvad  dens  Navn  fortæller, 
Jesu  Kristi  Kirke,  var  oprettet  under  hans  umiddelbare  Le- 
delse og  er  styret  ved  hans  Inspiration.  Saaledes  indtager 
den  en  højere  Plads  end  nogen  anden  Kirke-Organisation, 
der  har  været  oprettet  af  Mennesker,  og  som  er  ledet  ved  al- 
mindelig menneskelig  Visdom.  Medlemsskab  i  en  saadan 
Kirke  giver  naturligvis  dets  Medlemmer  Fordele  i  samme 
Grad.  Vi  forringer  under  ingen  Omstændigheder  andre  Kir- 
ker. Ved  at  tage  dem  paa  deres  eget  Ord  finder  vi,  at  de  alle 
fornægter  Troen  paa  Aabenbaring  fra  Himlen  i  mange  Hun- 
drede Aar,  og  de  indrømmer  ærligt,  at  de  ikke  har  de  aande- 
lige  Gaver,  der  blev  lovet  de  virkelige  Troende  af  Guds  Son 
og  hans  Apostle  i  fordums  Tider. 

En  Strøm  kan  ikke  stige  højere  end  dets  Udspring.  Saa 
disse  menneskelige  Organisationer  er  nødvendigvis  under- 
kastet menneskelige  Begrænsninger,  og  de  maa  derfor  for- 
andre deres  Lærdomme  fra  Tid  til  anden,  som  Vildfarelser 
forekommer,  paa  Grund  af  Menneskehedens  forogede  Kund- 
skab øg  Erfaring.  Saaledes  er  det  vel  bekendt,  at  i  den  mo- 

derne  Kristendoms  Kirke  er  længe  nærede  Trosbekendelser 
udvoksede  og  maatte  forandres  eller  lægges  til  Side,  indtil  op- 
rigtige Sjæle  tvinges  til  at  fole  Nødvendigheden  af  en  mere 
sikker  Grundvold  for  deres  Tro  end  endog  deres  Præsters  og 
mest  Lærdes  Opfattelser.  Saa  mange  af  deres  Lærdomme 
er  forandret,  at  de  ingen  Sikkerhed  kan  have  om  Sandheden 
af  nogen  af  dem. 

En  Kendskab  til  disse  Tilstande  er  nødvendig,  for  at  vi 
virkelig  kan  paaskønne  den  sikre  Grundvold,  paa  hvilken 
Jesu  Kristi  Kirke  af  Sidste  Dages  Hellige  er  bygget.  Den  er 
bygget  paa  den  solide  Klippe  af  guddommelig  Aabenbaring. 
Den  lærer  de  samme  Lærdomme,  som  Kristus  og  hans  Apostle 
lærte,  men  som  var  forsvundet  fra  Verden  i  mange  Aarhun- 
dreder  paa  Grund  af  det  almindelige  Frafald,  der  skete,  fra 
den  kristne  Tro,  og  som  var  forudsagt  af  inspirerede  Profeter 
og  Apostle.  Jo  mere,  man  er  bekendt  med  Historien  og  Lær- 
dommene af  den  moderne  Kristendom,  jo  mere  vil  man  paa- 
skønne Fortrinene  ved  Lærdommene  i  den  genoprettede 
Kristi  Kirke. 

Som  Indehaver  af  guddommelige  Sandheder  og  Fuldmagt 
paa  Jorden  tilbyder  Jesu  Kristi  Kirke  af  Sidste  Dages  Hellige 
i  dens  guddommelige  Titels  Navn  Verden  en  paalidelig  Kund- 
skab om  Gud,  den  evige  Fader,  og  hans  Søn,  Jesus  Kristus, 
der  er  modtaget  ved  guddommelig  Aabenbaring,  tilligemed 
med  den  Helligaands  sikre  Vejledning,  der  vidner  til  alle,  som 
i  Oprigtighed  annammer  og  adlyder  dets  Lærdomme,  at  de  er 
i  Sandhed  fra  Gud.  En  sand  Kundskab  om  Gud  og  den  Hel- 
ligaands Gave  giver  den  Troende  en  fornyet  Følelse  af  Sam- 
kvem med  Gud  og  en  gradvis  Forstaaelse  af  den  herlige  og 
guddommelige  Hensigt  med  Livet,  i  hvilket  Lys  vore  Erfarin- 
ger og  Forbindelser  faar  forøget  Værdighed  og  Hellighed.  Som 
den  virkelige  Mening  med  Jordelivet  og  dets  Forhold  til  den 
evige  Fremtid  bliver  forstaaet  under  den  Helligaands  Inspi- 
ration, er  en  Løsning  fundet  til  Livets  Problemer,  og  Dødens 
Braad  er  fjernet.  Saaledes  kommer  den  sande  Troende  i  disse 

de  sidste  Dage  til  at  nyde  af  den  Fred  og  Lykke,  der  gjorde 
de  Hellige  i  fordums  Dage  i  Stand  til  at  møde  de  Prøvelser 
og  Forfølgelser,  de  var  udsatte  for  for  Evangeliets  Skyld. 

Men  den  genoprettede  Kirkes  Mission  er  ikke  alene  al  lu- 
rede dens  Medlemmer  for  en  anden  Verden.  Den  er  en  Kraft 
af  guddommelig  Oplysning  og  Styrelse  i  alle  Livets  Affærer. 
Den  er  Guds  Redskab  til  Frelse  for  Verden  baade  timeligt  og 
aandeligt.  Den  har  himmelske  Vejledninger  for  dens  Med- 
lemmer med  Hensyn  til  deres  legemlige  og  timelige  Velfærd, 
og  tilbyder  Verden  guddommelige  aabenbarede  Principper, 
der,  hvis  almindelig  antaget  og  adlydt,  vil  afskaffe  Fattigdom, 
Synd  og  Sorg  og  berede  Vejen  for  det  nær  forestaaende  Mil- 
lenium og  Kongernes  Konges  Komme  til  at  regere  i  Retfær- 
dighed paa  Jorden. 

Tusinder  af  Sidste  Dages  Hellige,  der  er  kommet  fra  andre 
Samfund,  og  som  nu  glæder  sig  over  det  gengivne  Evan- 
geliums Lys  og  Velsignelser,  vidner  med  Glæde  om  Sand- 
heden af  dette.  Med  Forsikringen  om  saadanne  herlige  Gaver 
og  Velsignelser  er  det  sandelig  værd  for  et  Stykke  Tid  at  bære 
et  upopulært  Navn,  saa  vi  maa  vise  os  at  være  virkelige  Efter- 
følgere af  vor  Herre  og  Forløser. 


DEN  DANSKE  MISSION. 

FORAARSKONFERENCERNE 
vil  i  Aar  blive  afholdt  som  folger: 

Aalborg:  Søndag  og  Mandag  den  14.  og  15.  April. 

Aarhus:  Lørdag,  Søndag  og  Mandag  den  20.,  21.  og  22.  April. 

København:  Søndag  og  Mandag  den  28.  og  29.  April. 

Præsidenterne  i  de  forskellige  Distrikter  anmodes  om  i  rette 
Tid  at  træffe  alle  fornødne  Forberedelser  for  Afholdelsen  af 
de  med  Konferencen  forbundne  Møder.  Ligeledes  bedes  Grens- 
forstanderne  saa  vidt  muligt  give  alle  xMedlemmerne  af  Kir- 
ken og  vore  frenmiede  Venner  en  personlig  Indbydelse  til  at 
overvære  disse  Møder. 


89 


Programmet   bør   udarbejdes   i   god  Tid   og   indsendes   til 
Missionspræsidenten  for  Godkendelse. 

Joseph  L.  Petersen, 
Missionspræsident. 
BEMÆRK. 
Følgende  indbundne  Aargange  af  »Skandinaviens  Stjerne« 
kunde  ønskes:  Nr.  1,  2,  9,  18,  25,  29,  40,  43,  49,  51,  58;  ligeledes 
følgende  Eksemplarer  af  Aargang  69   (1920):    1,  2,  4.    Hvis 
nogen  af  »Stjernen« s  Læsere  skulde  have  en  eller  flere  af 
disse  i  deres  Besiddelse  og  kunde  onske  at  afstaa  samme  til 
Missionens  Bibliotek,  bedes  de  godhedsfuldt  meddele  det  til 
Missionskontoret,  Korsgade  11,  der  da  vil  godtgøre  Afstaael- 
sen  af  disse  Eksemplarer  med  et  passende  Beløb. 


DEN  NORSKE  MISSION. 

ANKOMST  OG  BESKIKKELSER. 
Ældsterne  Ray  Engebretsen  og  Wm.  Bevan  Anderson  an- 
kom til  Oslo  den  17.  Februar.  Ældste  Engebretsen  er  beskik- 
ket til  at  præsidere  over  Bergen  Distrikt,  og  Ældste  Anderson 
er  beskikket  til  at  arbejde  i  Tronhjem  Distrikt. 

ASLØSNING. 
Ældste  Hyrum  E.  Straaberg  er  hæderlig  afløst  fra  sin  Mis- 
sion med  Tilladelse  til  at  rejse  hjem. 

Lorenzo  W.  Anderson, 
Missionspræsident. 


„OG  DA  SKULDE  DE  FRYDE  SIG." 

(W.  N.  N.  i  »Millenial  Star«.) 

Der  er  nedskreven  en  Profeti  i  Mormons  Bog,  at  naar  Bo- 
gen bliver  bragt  til  dens  Forfatteres  Efterkommere  —  Lama- 
niterne  eller  de  amerikanske  Indianer-Stammer  —  »da  skulle 
de  fryde  sig«. 

Oliver  Gowdery  og  Parley  P.  Pratt  var  to  af  de  første  Mis- 

sionærer,  der  forkyndte  Evangeliets  Budskab  til  vore  røde 
Brødre.  Ældste  Pratt  skriver,  at  en  Delaware-Høvding  sva- 
rede paa  Oliver  Cowderys  Præsentation  af  Mormons  Bog  til 
Stammerne  følgende: 

»Vi  føler  os  taknemmelige  til  vore  hvide  Venner,  der  er  kommet 
saa  langt  fra  og  har  en  saadan  Omsorg  for  al  fortælle  os  godt  Nyt, 
og  i  Særdeleshed  denne  nye  Nyhed  om  vore  Forfædres  Bog;  det 
gør  os  godt  herinde«  (lægger  sin  Haand  paa  Hjertet).  »Del  er  Vin- 
ter nu;  vi  er  Nybyggere  paa  dette  Sted  (en  nylig  oprettet  Indianer- 
Reservation);  Sneen  er  dyb;  vort  Kvæg  og  Heste  dør;  vore  Wig- 
wams er  daarlige;  vi  har  meget  at  udrette  til  Foraaret  --  bygge 
Huse  og  Hegne  og  Farme;  mien  vi  vil  bygge  et  Raadhus  og  møde  til- 
sammen, og  du  skal  læse  for  os  og  lære  os  mere  angaaende  vore 
Forfædres  Bog  og  den  Store  Aands  Villie.« 

Joseph  Smith  fik  Besøg  af  Indianere,  der  søgte  Raad,  og 
fortalte,  at  den  Store  Aand  havde  forkyndt  til  dem,  at  Joseph 
var  »en  stor  Profet,  Høvding  og  Ven«.  Han  fortalte  dem  om 
Mormons  Bog  og  dens  Profetier  om  en  ny  Velmagtsdag  for 
dem;  han  gav  dem  Kopier  af  Bogen,  og  de  gik  bort  frydende 
sig. 

I  den  Mexikanske  og  andre  Missioner,  hvor  vore  røde 
Brødre  bor,  er  mange  ærlige  og  oprigtige  Sjæle  naael  gen- 
nem Herrens  ydmyge  Tjenere.  Med  en  Forkærlighed  i  deres 
Hjerter  for  disse  undertrykte  Folk  har  Missionærerne  virket 
blandt  dem  for  at  bringe  Lys  til  disse  vore  Fædres  formørkede 
Sønner  og  Døtre. 

Den  mærkelige  Historie  om  Mormons  Bog,  der  ofte  fortæl- 
les paa  gebrokkent  Spansk  til  de  Indfødte,  er  bleven  bitterligt 
angrebet  af  mange,  der  i  deres  Forvildelse  anser  sig  selv  for 
»religiøse«.  Disse  Personer  erklærer  heftigt:  »En  Bibel!  en 
Bibel!  vi  have  en  Bibel,  og  der  kan  ikke  være  nogen  anden 
Bibel!«  Dog  maaske  ved  den  næste  Dør  finder  det  samme 
Livsens  Budskab,  der  gives  i  Ydmyghed,  en  ærlig  Sjæl;  og 
til  denne  Sjæl,  der  er  fri  for  Fordomme,  har  det  bragt  Lys. 

Medens  vi  en  Dag  skriftede  i  det  mexikanske  Kvarter  i  El 
Paso,  Texas,  kom  Ældste  Donald  Holley  og  jeg  til  en  be- 

skeden  og  overraskende  ren  tienda  —  en  lille  Butik.  Bag 
Disken  stod  en  ung,  indfødt  Moder  beredt  til  at  betjene  Kun- 
derne eller  tale  med  dem.  Ved  hendes  Side  stod  to  smaa, 
sortøjede  Børn  og  stirrede  paa  os  med  aabenbar  Interesse. 
Ældste  Holley,  der  var  ny  i  Arbejdet,  men  mere  hjemme  i 
det  spanske  Sprog,  forklarede  Evangeliets  Budskab  og  frem- 
viste et  Eksemplar  af  Mormons  Bog  samt  fortalte  Kvinden  om 
dens  hellige  Oprindelse.  Efter  at  have  bladet  til  Moroni  10: 
4 — 5  gav  han  hende  Bogen  og  bad  hende  læse.  Hun  læste  højt 
Ordene: 

»Og  naar  I  modtager  disse  Ting,  formaner  jeg  eder  til  at  ad- 
spørge Gud,  den  evige  Fader,  i  Kristi  Navn,  om  disse  Ting  ikke  ere 
sande;  og  dersom  I  bede  af  et  oprigtigt  Hjerte  og  med  fast  Forsæt 
samt  med  Tro  paa  Kristus,  vil  han  aabenbare  Sandheden  deraf  for 
eder  formedelst  den  Helligaands  Kraft; 

Og  formedelst  den  Helligaands  Kraft  kunne  I  kende  Sandheden 
i  alle  Ting.« 

Da  hun  var  færdig,  udspurgte  hun  os  ivrigt.  Hun  bad  os 
om  at  sælge  hende  en  Bog,  hvis  vi  havde  en,  og  betalte  villigt 
en  cincuento  centavos  (Kr.  1,75)  for  Bogen.  Hendes  Interesse 
var  vakt.  Hun  udspurgte  os  yderligere  angaaende  os  selv  og 
vort  Budskab.  Vi  henviste  hende  til  II.  Nephi  30:  3,  8  og  for- 
klarede Evangeliets  Principper  for  hende.  Hun  sagde,  at  hun 
anerkendte  Mormons  Bog  som  en  hellig,  historisk  Optegnelse 
om  hendes  Forfædre  og  var  glad  over  at  have  faaet  den. 

En  gammel,  mexikansk  Broder,  der  trofast  overværer  Mø- 
derne i  Modehuset  i  El  Paso,  Texas,  blev  først  interesseret  i 
Evangeliet  ved  at  finde  et  Skrift  en  Dag  med  Titlen  »El 
Evangelio  Restaurado«.  (Evangeliet  gengivet),  der  omhand- 
lede Mormons  Bog.  Han  læste  Skriftet  og  følte  sig  tilskyndet 
af  dets  Sandhed  og  vandrede  gennem  Gaderne  i  mange  Timer 
og  spurgte  efter  De  Sidste  Dages  Helliges  Modehus.  Da  han 
fandt  det  og  læste  Skiltet,  hvor  Moderne  var  bekendtgjort, 
græd  han  af  Glæde.  Senere  annammede  han  Evangeliet,  blev 
døbt  og  blev  et  trofast  og  nidkært  Medlem  af  Kirken. 

Saaledes  kan  mange  Tilfælde  fortælles,  der  vil  vise,  at  den 

Profeti  bliver  opfyldt,  som  Nephi,  en  fordum  Slægtning  af  de 
nuværende  Indianere,  udlalte.  Tusinder  af  Lamaniterne  anser 
Mormons  Bog  som  en  hellig  Historie  om  deres  Forfædre  og 
fryder  sig,  naar  de  modtager  den.  De  anerkender  Livets  og 
Frelsens  Plan  og  tager  Del  deri.  Deres  Tro  er  rørende  og  op- 
rigtig. De  tror  ubetinget  paa  Gud  og  stoler  ydmygt  paa  ham. 
De  respekterer  og  ærer  hans  Præstedomme;  de  elsker  hans 
lapre  Tjenere,  der  kommer  til  dem  med  Evangeliets  Bud- 
skab. Lyset,  Kundskaben  og  Forstaaelsen,  der  følger  med  Ad- 
lydelsen  af  Evangeliets  Ordinancer,  fylder  dem  med  Tak- 
nemmelighed til  deres  Skaber,  thi  de  véd,  at  Evangeliet  er 
en  Velsignelse  til  dem  fra  Herrens  Haand. 


OM  LYKKE. 

(Bruno  Lessing  i  »San  Francisco  Examiner«.) 

Det  er  knapt  et  kvart  Aarhundrede  siden,  at  Leeky's  »Map 
of  Life«  (Livets  Kort)  var  skrevet.  Den  foraarsagede  en  Sen- 
sation blandt  Datidens  tænkende  Mennesker.  Men  nu  hører 
man  sjældent  om  den.  Den  er  værd  at  læse.  Dens  Forord  er 
en  Citering  fra  Tocque ville:  »Livet  er  hverken  Glæde  eller 
Sorg,  men  er  en  alvorlig  Sag,  der  er  betroet  os  til  at  leve 
og  fuldføre  paa  en  ærbar  Maade.« 

Her  er  nogle  faa  Uddrag  fra  Bogen  om  Emnet  Lykke,  der 
maaske  er  værd  nogle  Øjeblikkes  Betragtninger: 

»Lykke  er  ligesom  Helbred  en  af  de  Ting,  Mennesket  sjal- 
dent  tænker  paa,  undtagen  naar  man  ikke  har  det,  og  meget 
af  det,  der  er  skrevet  om  dette  Emne,  blev  skrevet  under 
Trykket  af  en  eller  anden  Sorg.  Disse  Forfattere  ligner  Man- 
den i  Hogarth's  Billede,  der  salte  sig  selv  i  Gældsfængsel  med 
det  Formaal  at  betale  Nationens  Gæld.« 

»Enhver  vil  ogsaa  anerkende,  hvorledes  en  stor  Del  ai  de 
fleste  Menneskers  Ulykke  kan  søges  i  deres  egne  overlagte  og 
frivillige  Handlinger.  Den   Magt,  ethvert  Menneske  besidder 

i  Uddannelsen  og  Styrelsen  af  sin  Karakter  —  i  Særdeleshed 
i  Kultiveringen  af  Udtryksmaader  og  Tendenser,  der  for  en 
stor  Del  bidrager  til  Lykke  —  er  mindre  anerkendt  og  er 
maaske  mindre  udpræget,  men  ikke  mindre  virkelig.« 

»Mennesket  forglemmer  vedblivende,  at  Lykke  er  en  Sin- 
dets Tilstand  og  ikke  et  Udtryk  for  Omstændigheder,  og  en 
af  de  mest  almindelige  Fejltagelser  er  denne,  at  man  for- 
veksler Lykke  med  Lykkens  Midler,  og  derved  ofrer  det  første 
for  at  opnaa  det  andet.  Dette  er  Gnierens  Fejltagelse,  der  be- 
gynder med  at  tjene  Penge  paa  Grund  af  den  Glæde,  det  giver, 
og  ender  med  at  gøre  Pengebegæret  til  sit  eneste  Maal.« 

»En  af  de  første  og  mest  anerkendte  Regler  at  overholde  er, 
at  Lykke  vil  snarest  blive  opnaaet,  naar  den  ikke  er  det 
direkte  Maal  for  vore  Efterstræbelser.  —  Der  er  intet  Liv, 
der  frembringer  saa  lidt  Lykke,  som  det  Liv,  der  er  uden 
Maal  og  Beskæftigelse.  Tilsidesættende  al  Tanke  for  Ret  og 
Uret  er  saaledes  en  af  de  første  Betingelser  for  et  lykkeligt  Liv. 
Det  skulde  være  fyldt  med  Travlhed  og  skulde  styres  mod 
Opnaaelse  af  Maal  udover  en  selv.« 

»En  anden  Sandhed  er,  at  baade  den  største  Glæde  og  den 
dybeste  Sorg  i  Livet  forekommer  meget  mere  i  beskedne 
Omgivelser,  der  er  tilgængelig  til  alle,  end  paa  sjældne  Høj- 
der, som  kun  de  alier  mest  begavede  og  mest  heldige  i  Livet 
kan  naa.« 

Der  er  sandelig  noget  i  disse  Uddrag  at  tænke  over. 


ENSOMHED. 

Ved  at  være  i  Selskab  med  andre  Mennesker  opnaar  man 
Styrke  og  Tro  og  Haab  til  den  Opgave,  man  har  valgt.  Dog 
bliver  Opgaven  vor  egen,  og  dens  Byrde  kan  ikke  deles  med 
andre.  Der  er  Fortrøstning  i  Kammeratskab  og  Ansporing  i 
det   Bifald   og   den   Opmuntring,  vore   Medmennesker   giver; 

men  et  Menneskes  Storhed  maales  ved  dets  Duelighed  lil  at 
vandre  alene  paa  Slien  mod  dets  Maal. 

Unge  Lindbergh  er  en  i  Rækken  af  Menneskets  Heroer  — 
ikke  alene  paa  Grund  af  hans  Daad,  men  paa  Grund  af  lians 
storartede  Isolering  i  Udforeisen  af  samme.  Paa  mange  Maa- 
der  personificerede  han  hoje  Idealer  og  Bedrifter,  og  lige- 
ledes i  dette:  at  hans  Hensigt  og  Magt  var  opnaaet  ved  hans 
eget  Hjerte  og  Hænder.  Store  Mænd  har  udfort  intet  mindre 
end  dette  ned  igennem  Historien.  De  har  trukket  sig  tilhage 
for  sig  selv  for  at  finde  Styrke  og  Udveje;  de  har  planlagt 
deres  Veje  uden  Hjælp  og  opnaaet  deres  Maal  alene. 

Det  fortælles  om  Lincoln,  at  han  var  en  ensom  Mand  paa 
Trods  af  hans  Kærlighed  og  Sympati  mod  dem,  han  arbejdede 
med  og  for.  Sokrates'  Visdom,  den  strenge  Oprigtighed  af 
Brutus,  Tyndales  hengivne  Martyrdød  og  hver  eneste  Tjeneste 
og  Opofrelse  for  Menneskehedens  Sag  er  udsprunget  fra  det 
væsentligste  Stof  i  et  ensomt  Menneskes  Hjerne.  Dog  er  denne 
uundgaaelige  Isolering  ingen  bedrovelig  Byrde;  det  er  en  Del 
af  det  Billede  og  den  Lignelse,  i  hvilket  Mennesket  er  skabt. 
Noget  af  Guddommeligheden  er  afspejlet  i  det,  og  indtil  det 
flyder  der  fra  oven  og  forinden  en  Strøm  af  Kraft  til  store 
Hensigter,  klart  Syn  og  ophojede  Bedrifter. 

En  Del  af  denne  Ensomhed  er  i  ethvert  Menneske.  Det  er 
det  Stof,  af  hvilke  ethvert  Individualitet,  Personlighed  og 
Ansvarlighed  er  skabt.  Den,  der  kan  mode  disse  uden  Frygt, 
kan  maales  i  en  Mands  fulde  Hojde. 

Philadelphia  Public  Ledger. 


HVORFOR  RYGE? 

1)  Det  tager  Tid.  Dette  er  den  kostbareste  Ting  i  Verden. 
2)  Det  forpester  Luften.  Ren  Luft  er  Guds  første  og  bedste 
Gave  til  Mennesket.  3)  Det  opbrænder  Penge.  Penge  er  det 
cirkulerende  Livsblod  i  Handel  og  Samfund.  4)  Det  forhindrer 

Arbejde.  Ved  Arbejde  vinder  vi  i  denne  Verden.  5)  Det  svæk- 
ker Hjertet.  Tiden  vil  komme,  hvor  du  vil  behøve  hver  en 
Smule  af  dets  Styrke.  6)  Det  truer  vort  Helbred.  U.  S.  Grant 
og  Mark  Twain  døde  begge  to  af  Tobak-Gift.  7)  Det  er  en 
'vanedannende  Gift.  Du  bliver  dets  Slave.  8)  Det  er  ikke  an- 
befalet af  din  Moder.  Drengens  bedste  Ven  er  hans  Moder. 
9)  Det  er  urent.  Paulus  siger:  »Hold  dig  ren«.  10)  Al  Røg  er 
Spild  og  nedbryder  Helbredet.  Tobaksrøg  er  dette  i  dobbelt 
Grad.  Den,  der  bekæmper  diet,  er  en  Velgører. 

»Improvement  Era«. 


KIRKEN. 

Hvilken  vidunderlig  Organisation  er  ikke  denne  Kirke! 
Hvem  andre  har  tænkt  paa  det  undtagen  den,  hvem  Herren 
aabenbarede  det  til?  Hvornaar  har  den  nogensinde  eksisteret 
i  sin  Fuldkommenhed,  som  den  eksisterer  i  Dag?  Og  til  hvem 
er  vi  i  Gæld  for  den  Intelligens,  Visdom  og  Kundskab,  der 
har  gjort  dens  Organisation  fuldkommen  og  oprettet  den  for 
at  regere  og  opbygge  Zion  og  til  Menneskehedens  Forbedring 
—  til  hvem  er  vi  i  Gæld?  Til  Herren,  den  almægtige  Gud,  til 
Guds  Son,  der  talte  til  Profeten  Joseph  ved  sin  egen  Røst  og 
ved  Røsten  af  de  Sendebud,  der  sendtes  til  ham,  og  ved  hvilke 
Joseph  blev  instrueret,  oplyst  og  bemyndiget  til  at  sætte  i 
Kraft  en  Organisation,  hvis  Lige  Verden  aldrig  før  har  kendt, 
undtagen  det  skulde  være  i  Enoks  Dage.  Endog  de  Princip- 
per, som  Enok  lærte,  er  bleven  aabenbaret  gennem  Profeten 
Joseph  Smith;  men  Folket  er  ikke  beredt  for  dem,  og  derfor 
er  de  udsat  og  lagt  paa  Hylden  for  en  Tid,  og  vi  prøver  paa 
at  arbejde  os  op  til  Guds  Standard  eller  til  den  Stilling,  hvor 
vi  vil  blive  værdige  til  at  virke  i  Enoks  Orden,  ved  hvilken 
vi  vil  blive  endnu  mere  fuldkomne,  end  vi  muligvis  kunde 
blive  under  det  System,  som  vi  nu  regeres  ved. 

Joseph  F.  Smith. 

TOLV  TING  AT  HUSKE. 

1)  Tidens  Værdi;  2)  Udholdenhedens  Sukces;  3)  Arbejdets 
Lykke;  4)  ligefrem  Værdighed;  5)  Karakterens  Værd;  6)  Ven- 
lighedens Magt;  7)  Eksemplets  Indflydelse;  8)  Pligtens  Baand; 
9)  Sparsommelighedens  Visdom;  10)  Taalmodighedens  Dyd; 
11)  Talenters  Forbedring;  12)  Lykken  ved  at  skabe. 

Marshall  Field. 


NADVERVERS  OG  KORLEKTIE 

for  April  1929. 
Nadververs: 

Dette  Sakrament  betegner 

Hans  Blod  og  Legem  brudt  for  mig. 

Nydendie  nu  er  Gerning  for  Ord, 

At  jeg  ham  mindes,  min  Herre  stor. 

Korlektie: 

(Pagtens  Bog,  4.  Kap.,  1—2  Vers.) 

Se,  et  underfuldt  Værk  er  begyndt  og  er  ved  at  komme 
frem  blandt  Menneskenes  Børn.  Derfor  ser  til,  o  I,  der  ind- 
gaa  i  Guds  Tjeneste,  at  I  tjene  ham  af  eders  ganske  Hjerte, 
Sjæl,  Sind  og  Styrke,  at  I  kunne  staa  ulastelige  for  Gud  paa 
den  yderste  Dag. 

SKANDINAVIENS  STJERNE,  Jesu  Kristi  Kirke  af  Sidste  Dages 
Helliges  Organ  i  Danmark  og  Norge,   udkommer  den  1.  og  15.  i 
hver  Maaned  og  koster  6  Kroner  pr.  Aar  eller  25  Øre  pr.  Nummer. 
Til  Salg  paa  alle  Missionens  Kontorer. 
Udgivet  og  forlagt  af  JOSEPH  L.  PETERSEN,  Korsgade  11.  Kbhvn.  N. 

